17 రాష్ట్రాల్లో అగ్రస్థానంహైదరాబాద్ (ఆంధ్రజ్యోతి బిజినెస్) : హోండా మోటార్సైకిల్ అండ్ స్కూటర్ ఇండియా (హెచ్ఎంఎస్ఐ).. ఈ ఏడాది ద్విచక్ర వాహన విక్రయాల్లో రికార్డు సృష్టించింది. పదిహేను రాష్ర్టాలు, రెండు కేంద్రపాలిత ప్రాంతాల్లోని ద్విచక్ర వాహన మార్కెట్లో హెచ్ఎంఎ్సఐ అగ్రస్థానాన్ని చేజిక్కించుకుంది. దేశీయ ద్విచక్ర వాహన మార్కెట్లో ఈ రాష్ట్రాల వాటా 52 శాతంగా ఉంది. దక్షిణాది రీజియన్లోని (తెలంగాణ, ఆంధ్రప్రదేశ్, తమిళనాడు, కర్ణాటక, కేరళ) రాష్ట్రాలన్నింటిలో హోండా అగ్రస్థానంలో ఉందని హెచ్ఎంఎస్ఐ ప్రెసిడెంట్, సిఇఒ మినోరు కటు తెలిపారు. కేవలం ఆరేళ్లలో హోండా అగ్రస్థానంలోకి దూసుకుపోవటమే కాకుండా ప్లాంట్లను 4కు పెంచుకుందని చెప్పారు. దీంతోపాటు డీలర్ నెట్వర్క్ను గణనీయంగా పెంచుకున్నట్లు కటు వెల్లడించారు. తెలంగాణ, ఆంధ్రప్రదేశ్ రాష్ట్రాల్లో హోండా మార్కెట్ వాటా 33 శాతంగా ఉండగా మహారాష్ట్రలో 43 శాతం, గోవా, చండీగఢ్ల్లో 57 శాతం మార్కెట్ వాటాను హెచ్ఎంఎ్సఐ కలిగి ఉంది.
17 rashtrallo agrasthaanamhaidarabaad (aandhrajyoti bijines) : honda motarsical and scooter india (hachasi).. ee edaadi dwichakra vaahana vikrayaallo rikaardu srushtinchindi. padihenu rashrtalu, rendu kendrapalita praantaallooni dwichakra vaahana marketlo hachaesi agrasthaanaanni chejikkinchukundi. desheeya dwichakra vaahana marketlo ee rashtrala wata 52 saatamgaa undi. dakshinaadi regionloni (telamgaana, andhrapradesh, tamilanadu, karnaataka, kerala) rashtralannintilo honda agrasthaanamlo undani hachasi president, cie minoru katu telipaaru. kevalam aarellalo honda agrasthaanamloki doosukupovatame kakunda plantlanu 4ku penchukundani cheppaaru. deenthopaatu dealer netvarknu gananeeyamgaa penchukunnatlu katu velladinchaaru. telamgaana, andhrapradesh rashtrallo honda market wata 33 saatamgaa undagaa maharashtralo 43 saatam, gova, chandiigadllo 57 saatam market vaataanu hachaesi kaligi undi.